কাউখালী উপজেলা, রাঙ্গামাটি

কাউখালী বাংলাদেশের রাঙ্গামাটি জেলার অন্তর্গত একটি উপজেলা।

 অবস্থান ও আয়তন 
কাউখালী উপজেলার মোট আয়তন ৩৩৯.২৯ বর্গ কিলোমিটার। রাঙ্গামাটি জেলার সর্ব-পশ্চিমে ২২°২৯´ থেকে ২২°৪৪´ উত্তর অক্ষাংশ এবং ৯১°৫৬´ থেকে ৯২°০৮´ পূর্ব দ্রাঘিমাংশ জুড়ে কাউখালী উপজেলার অবস্থান। রাঙ্গামাটি জেলা সদর থেকে এ উপজেলার দূরত্ব প্রায় ৩৩ কিলোমিটার। এ উপজেলার উত্তরে খাগড়াছড়ি জেলার লক্ষ্মীছড়ি উপজেলা ও নানিয়ারচর উপজেলা, দক্ষিণে কাপ্তাই উপজেলা ও চট্টগ্রাম জেলার রাঙ্গুনিয়া উপজেলা, পূর্বে রাঙ্গামাটি সদর উপজেলা, পশ্চিমে চট্টগ্রাম জেলার রাউজান উপজেলা ও ফটিকছড়ি উপজেলা।

 নামকরণ 
কাউখালী উপজেলার নামকরণের উৎপত্তি সুনির্দিষ্টভাবে তেমন জানা না গেলেও সাধারণ মানুষের প্রচলিত বিশ্বাস এই যে, অতীতে এলাকার লোকজন অনেক স্থানে কুয়া বা গর্ত খনন করে সেই পানি খাবার ও অন্যান্য কাজে ব্যবহার করত। এ কুয়া বা গর্তের স্থানীয় নাম কাউ। শুষ্ক মৌসুমে ঐ কুয়া অনেক সময় পানিশূণ্য হয়ে যেত যার স্থানীয় নাম খালি। পরবর্তীতে উল্লেখিত শব্দ দুটির সমন্বয়ে উপজেলার নামকরণ হয় কাউখালী।

 প্রশাসনিক এলাকা 
১৯৭৬ সালে কাউখালী থানা প্রতিষ্ঠিত হয় এবং ১৯৮৩ সালে প্রশাসনিক বিকেন্দ্রীকরণের ফলে কাউখালী উপজেলায় রূপান্তরিত হয়। এ উপজেলায় ৪টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম কাউখালী থানার আওতাধীন।

ইউনিয়নসমূহ:
 ১নং বেতবুনিয়া
 ২নং ফটিকছড়ি
 ৩নং ঘাগড়া
 ৪নং কলমপতি

 জনসংখ্যার উপাত্ত 
২০২২ সালের পরিসংখ্যান অনুযায়ী কাউখালী উপজেলার জনসংখ্যা ৬৬,৩০৯ জন। এর মধ্যে পুরুষ ৩৩,৩৪৩ জন এবং মহিলা ৩২,৯৬৬জন। 
ধর্মবিশ্বাস
মোট জনসংখ্যার ৪০.০৫% ইসলাম, ৩.০৯% হিন্দুধর্ম, ৫৬.৭৬% বৌদ্ধধর্ম এবং ০.০৮% খ্রিস্টধর্ম ও অন্যান্য ধর্মাবলম্বী রয়েছে। 

+ধর্মভিত্তিক জনসংখ্যা  ইউনিয়ন মুসলিম  বৌদ্ধ  অন্যান্য বেতবুনিয়া ইউনিয়ন১০,৯৩৯৭,৬১৯৯৬১ফটিকছড়ি ইউনিয়ন২৫,৭৯৩৩৬ঘাগড়া ইউনিয়ন৭,৭০৮১৬,৬৫৫৭০৪কলমপতি ইউনিয়ন৭,৯০৮৭,৫৭৪৪০১
জাতিগোষ্ঠী
এ উপজেলায় ৪৪.৮৮% বাঙালি, ২৫.৯২% চাকমা, ২৭.৮৬% মারমা, ১.০২% তঞ্চঙ্গ্যা এবং ০.৩২% অন্যান্য জনগোষ্ঠীর বসবাস রয়েছে।

+ইউনিয়ন ভিত্তিক জাতিসত্তা  ইউনিয়ন  বাঙালি চাকমা মারমা তঞ্চঙ্গ্যা  অন্যান্য বেতবুনিয়া ইউনিয়ন১২,৫০৩৬০১৬,৩৭২১৬২৭ ফটিকছড়ি ইউনিয়ন১১৩,২৭৮২,৪৯৭২৪৪ ঘাগড়া ইউনিয়ন৮,৮৫১১২,১৭৭৩,২৯০৬৫৫৯৪ কলমপতি ইউনিয়ন৮,৩৯৪১,১৩২৬,৩১৮৪৪৪

 শিক্ষা 
কাউখালী উপজেলার সাক্ষরতার হার ৩৮.৯০%। এ উপজেলায় ৩টি কলেজ, ৯টি মাধ্যমিক বিদ্যালয়, ৩টি দাখিল মাদ্রাসা, ৫টি নিম্ন মাধ্যমিক বিদ্যালয়, ৫৬টি প্রাথমিক বিদ্যালয় ও ৪টি এবতেদায়ী মাদ্রাসা রয়েছে।

শিক্ষা প্রতিষ্ঠান

 যোগাযোগ ব্যবস্থা 
কাউখালী উপজেলায় যাতায়াতের জন্য: রাঙ্গামাটি ও চট্রগ্রাম উভয় স্থান হতে বাস/সি,এন,জি/মটর বাইক অথবা যেকোন ভাবে রাণীর হাট নামিয়া কাউখালী বলিলেই নামিয়ে দিবে।

ভাড়া : CNG যোগে ৩০ বাসে ২০

 নদ-নদী 
কাউখালী উপজেলার মধ্য দিয়ে প্রবাহিত হচ্ছে কাউখালী খাল (ইছামতী খাল) ।

 হাট-বাজার 
কাউখালী উপজেলায় ৬টি হাট-বাজার রয়েছে। এগুলো হলঃ

১: কাউখালী বাজার(সদরে স্থায়ী ভাবে)

২: কাউখালী সাপ্তাহীক বাজার (পোয়াপাড়া)

৩: নাইল্যাছড়ি বাজার।

৪: ঘাগড়া বাজার।

৫: বেতবুনিয়া বাজার (চাইঞুর বাজার)

৬: বার্মাছড়ি বাজার

http://kawkhali.rangamati.gov.bd/site/view/hat_bazar_list

 দর্শনীয় স্থান 
 বেতবুনিয়া ভূ-উপগ্রহ কেন্দ্র
 কাউখালী হেলিপ্যাড।
 কাউখালী ফায়ার স্টেশন।
 ঘিলাছড়ি পাহাড়। (কাউখালী কলেজ রোড)

 পাহাড়
 আই লাভ কাউখালী। (ঘাগড়া কাউখালী রোড)

 ঘাগড়া প্রাকৃতিক ঝর্ণা
 পুলিশ স্পেশাল ট্রেনিং স্কুল (বেতবুনিয়া)
 রাঙ্গামাটি ফুড প্রোডাক্টস (বেতবুনিয়া)

 উল্লেখযোগ্য ব্যক্তি 
 ঋতুপর্ণা চাকমা
 চাইথোয়াই রোয়াজা (১৯৩০-১৯৯৪)
 চিংকিউ রোয়াজা (১৯৫৬-)

 মুক্তিযুদ্ধের ঘটনাবলী 
১৯৭১ সালের ৯ ডিসেম্বর কাউখালী উপজেলার অন্তর্গত বেতবুনিয়া ও বালুখালীতে পাকবাহিনীর সঙ্গে মুক্তিযোদ্ধাদের সম্মুখ লড়াইয়ে ২ জন মুক্তিযোদ্ধা শহীদ হন। ১১ ডিসেম্বর মুক্তিযোদ্ধারা বেতবুনিয়াস্থ চট্টগ্রাম-রাঙ্গামাটি সড়কে কালভার্টের উপর পাকবাহিনীর জীপ গাড়িতে আক্রমণ চালায়। এতে গাড়ির ড্রাইভারসহ ২ জন পাক অফিসারের মৃত্যু ঘটে।

মুক্তিযুদ্ধের স্মৃতিচিহ্ন
 মুক্তিযুদ্ধের স্মারক ভাস্কর্য ১ (ঘাগড়া)

 জনপ্রতিনিধি 
সংসদীয় আসন
সংসদীয় আসনজাতীয় নির্বাচনী এলাকাসংসদ সদস্যরাজনৈতিক দল২৯৯ পার্বত্য রাঙ্গামাটিরাঙ্গামাটি জেলাএখন কেউ নেইবাংলাদেশ আওয়ামী লীগ

উপজেলা পরিষদ ও প্রশাসন
ক্রম নংপদবীনাম০১উপজেলা চেয়ারম্যানএস এম চৌধুরী০২ভাইস চেয়ারম্যানমংসুইউ চৌধুরী০৩মহিলা ভাইস চেয়ারম্যানএ্যানি চাকমা কৃপা০৪উপজেলা নির্বাহী কর্মকর্তাস্নেহাশীষ দাশ

 আরও দেখুন 
 রাঙ্গামাটি জেলা

 তথ্যসূত্র 

 বহিঃসংযোগ 


বিষয়শ্রেণী:রাঙ্গামাটি জেলার উপজেলা
বিষয়শ্রেণী:কাউখালী উপজেলা (রাঙ্গামাটি)